Data was extracted from:https://www.infomed.co.il/drugs/oseltamivir-tamiflu/

המומחים של
Info
med
מסבירים:
אוסלטאמיביר (טמיפלו) היא תרופה אנטי נגיפית (אנטי-ויראלית) השייכת לקבוצת מעכבי נוירואמינידאז, שתוקפת את נגיף ה
שפעת
, מעכבת את התפשטותו בגוף ובכך מונעת או מטפלת במחלת שפעת בקרב מבוגרים וילדים מגיל שנה ומעלה. בנוסף, הטיפול בטמיפלו (אוסלטאמיביר) נגד נגיף השפעת מונע גם התפתחות סיבוכי השפעת, כגון
דלקת ריאות
כתוצאה מהנגיף עצמו או מזיהום חיידקי משני.
טמיפלו מקצר את משך השפעת ביום או יומיים.
חשוב לשים לב:
שימוש בטמיפלו אינו מבטל את הצורך בחיסון שנתי נגד שפעת למי שמועמד לכך.
נטילת טמיפלו אינה מיועדת לטיפול או מניעה של זיהומים
נגיפיים
אחרים מלבד השפעת. השימוש בתרופה יעיל רק אם נלקח מיד עם תחילת התסמינים, לא יאוחר מ- 48 שעות לאחר הופעתם.
אין להשתמש בטמיפלו
אם קיימת רגישות לחומר הפעיל, אוסלטאמיביר, או לאחד ממרכיבי התרופה. כמו גם אם מערכת החיסון אינה עובדת.
יש ליידע את הרופא במקרה של קבלת חיסון נגד שפעת בתרסיס לאף במהלך השבועיים שקדמו לתחילת הטיפול בטמיפלו.
צילום: Shutterstock | Yuricazac
מידע על התרופה
אופן נטילת התרופה
כמוסות.
תדירות וזמן נטילה
פעמיים ביום, למשך 5 ימים.
טווח המינון
150 מ"ג ביום.
תחילת ההשפעה
6 - 10 שעות. ייתכן ויחלפו מספר ימים עד שההשפעה תורגש במלואה.
משך ההשפעה
6 - 10 שעות. ייתכן ויחלפו מספר ימים עד שההשפעה תורגש במלואה.
מנה שנשכחה
יש לקחת מיד כשניזכרים.
אך
בשום אופן אין ליטול שתי מנות ביחד או במרווח של פחות משעתיים
ביניהן! אם נשכחו מספר מנות של תרופה זו, יש לפנות לרופא
המטפל ולפעול בהתאם להוראותיו.
הפסקת התרופה
יש להשלים את הטיפול במלואו. גם אם חל שיפור בהרגשה, הזיהום המקורי עלול עדיין להיות קיים, והתסמינים עלולים לחזור אם מפסיקים את הטיפול מוקדם מדי.
מינון עודף
מנה עודפת מקרית אינה צריכה להדאיג, אך אם מבחינים בתסמינים מיוחדים או אם נלקחה מנה עודפת גדולה יש ליידע את הרופא.
אחסון
לשמור במקום יבש וקריר, הרחק מהישג ידם של ילדים.
אזהרות
תזונה
אין הגבלות. לקיחת טמיפלו עם אוכל עשויה להפחית את תופעות הלוואי.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
אין להשתמש מבלי להיוועץ ברופא.
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
בטיחות השימוש בתינוקות מתחת לגיל שנה לא נקבעה. לא מומלץ.
קשישים
סבירות גבוהה יותר לתופעות לוואי. ייתכן שיהיה צורך בהפחתת המינון.
דווח לרופא במקרה של
תפקוד כליתי לקוי
מחלת לב
מחלת ריאות
הריון
הנקה
נטילת תרופות אחרות
סיכון ממנת יתר
נמוך
סיכון מפיתוח תלות
נמוך
תופעות לוואי
להלן תופעות הלוואי שכיחות של טמיפלו (אוסלטאמיביר), הקשורות למערכת העיכול, כגון: בחילות, הקאות, שלשול, כאבי בטן וכאבי  ראש, כאב. תופעות אלו שכיחות בהתחלת הטיפול ובדרך כלל יחלפו עם המשך הטיפול. לקיחת התרופה עם אוכל עשויה להקטין את הסיכוי לתופעות לוואי אלו.
תופעות לוואי פחות שכיחות במבוגרים: סחרחורות, כאבי ראש, עייפות, קשיי שינה, ברונכיטיס, דימום ממערכת העיכול, שיעול, ורטיגו.
תופעות לוואי נפוצות בילדים מגיל 1 שנה ועד 12 שנים: שיעול, גודש באף, כאב ראש, אף דולף, תחושת מלאות בבטן העליונה.
תופעות הלוואי הנפוצות במבוגרים ומתבגרים מעל גיל 13 שנים: פצעי קור, חום, כאב, כאב בגפיים, אף דולף, כאב גרון, תחושת מלאות בבטן העליונה, זיהומים בדרכי הנשימה העליונות (באף בגרון ובסינוסים), קיבה רגיזה.
תופעות לוואי פחות שכיחות בילדים ותינוקות מעל גיל שנה: דלקות והפרעות אחרות באוזניים, דלקת עיניים, דלקת ריאות, דלקת סינוסים, ברונכיטיס, דימום ממערכת העיכול, החמרה של אסתמה קיימת, דלקת עור, ונפיחות של הלימפות.
תופעות לוואי ששכיחותם אינה ידועה: ליקוי קל עד חמור בתפקוד הכבד, רגישות בעור, הפרעה בקצב הלב והחמרה של סוכרת.
במקרה של חזרת חולי שוב ושוב, או אם תסמיני השפעת מחמירים או שהחום ממשיך, יש לפנות לרופא.
במקרים הבאים יש להפסיק את נטילת טמיפלו ולפנות לטיפול רפואי דחוף:
תגובה אלרגית בעור או פריחה חמורה (נדיר).
הפרעות בכבד
התנפחות פתאומית וחמורה של העור בעיקר באזור הראש והצוואר כולל העיניים והלשון עם קשיי נשימה.
דימום ממערכת העיכול.
הפרעות נוירופסיכיאטריות- כמו בלבול, הזיות, חוסר שקט, פרכוסים, התנהגות חריגה, חרדה, עצבנות יתר, סיוטים, חשש לפגיעה עצמית (בעיקר בקרב ילדים- יש לעקוב בקפידה אחר שינויים התנהגותיים בעיקר בילדים ובמתבגרים ).
פרטי תגובה עם תרופות אחרות
יש לעדכן רופא/רוקח באשר לנטילת תרופות אחרות, כולל תרופות ללא מרשם וכן תוספי תזונה. בייחוד עבור:
כלורפרופאמיד (מיועדת לטיפול בסוכרת), מתוטרקסאט (משמשת בין היתר לטיפול בדלקת מפרקים שגרונית), פנילבוטאזון (משמשת לטיפול בכאבים ובדלקת), פרובנציד (משמשת לטיפול בשיגדון גאוט).
השפעת שימוש ממושך
לא ידוע.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא